Vakuutuskuori-termiä voidaan käyttää, kun puhutaan sijoitusvakuutuksista sekä kapitalisaatiosopimuksista, kuten Nordea Capital. Vakuutuskuoren ideana on, että yhden sopimuksen sisälle on mahdollista valita useita erilaisia sijoituskohteita, joita voidaan vaihtaa sopimuksen sisällä ilman välitöntä tuoton verotusta. Vakuutuskuori ei vähennä tai poista veroja, vaan verotus siirtyy eteenpäin siihen hetkeen, kun sopimuksesta nostetaan varoja pois. Hyöty syntyy korkoa korolle -ilmiöstä - mitä pitempi sijoitusaika ja korkeammat tuotot, sitä suurempi on vakuutuskuoresta saatava hyöty.